Хөрмәтле һайлаусылар!

Ағымдағы йылдың 17, 18, 19 сентябрь көндәрендә Рәсәй Федерацияһы Дәүләт Думаһы Федераль йыйылышы 8-се саҡырылыш депутаттарын һайлау өсөн тауыш биреүҙәр үтә

Әгәр ҙә һеҙ ошо көндәрҙә иртәнге 8.00 сәғәттән киске 20.00 сәғәткә тиклем барған һайлауҙарҙа үҙегеҙ йәшәгән (теркәлгән) һайлау участкаһында берәй төрлө сәбәп (вахта эше, комнадировка, уҡыу, дауаланыу һәм башҡалар) арҡаһында һайлауҙарҙа ҡатнаша алмаһағыҙ, һеҙҙе 2021 йылдың 2-се августынан 13-сө сентябренә тиклем йөрөгән ерегеҙҙә (Рәсәй Федерацияһы территорияһында) яҡындағы территориаль һайлау комиссияһына йәки күп функциялы үҙәккә ғариза яҙып мөрәжәғәт итеүегеҙҙе һорайбыҙ. 17, 18, 19 сентябрь көндәрендә һайлаусы мотлаҡ ошо ғаризала күрһәткән участка һайлау комиссияһына тауыш бирергә барырға тейеш. Шундай уҡ ғаризаны Дәүләт хеҙмәттәре берҙәм порталы аша («Шәхси кабинет» булыу мотлаҡ) тултырырға мөмкин. Участка һайлау комиссиялары бындай ғаризалар менән һайлаусыларҙы 8-13 сентябрь көндәре ҡабул итәсәк, был осраҡта һайлаусы үҙенең теркәлгән адресы буйынса урынлашҡан участка һайлау комиссияһына ғына мөрәжәғәт итә ала. Шунда уҡ һайлаусы, ҡырҙан йөрөп ҡайтҡан хәлдә, алдан яҙылған ғаризаһын ғәмәлдән сығарта ала.

Бөрйән районы муниципаль районы территориаль һайлау комиссияһы Иҫке Собханғол ауылы, Ленин урамы, 61-се һанлы йортта, 28-29 кабинеттарҙа урынлашҡан. Эш көндәре 16.00 сәғәттән 20.00 сәғәткә тиклем, ял һәм байрам көндәре 10.00 сәғәттән 14.00 сәғәткә тиклем ғариза яҙыусы һайлаусыларҙы ҡабул итә. Урындағы участка һайлау комиссиялары ла шундай уҡ график менән эшләй.

**Үҙегеҙ менән паспорт булыу мотлаҡ.**

Ғариза яҙыу буйынса мәғлүмәттәрҙе түбәндәге телефондар аша алырға мөмкин:

Бөрйән районы муниципаль районы территориаль һайлау комиссияһы – 8(34755) 3-52-18, 3-52-29.

Башҡортостан Республикаһы Үҙәк һайлау комиссияһы «Ҡыҙыу линияһы» - 8 -800-347-54-54. Эш ваҡыты: 10.00 – 17.00 сәғ., ял һәм байрам көндәре 10.00 – 14.00 сәғ. Шылтыратыу бушлай.

Рәсәй Федерацияһы Үҙәк һайлау комиссияһы «Ҡыҙыу линияһы» - 8-800-222-11-83. Шылтыратыу бушлай.